ང་རྗེ་འབྱོངས་པར་བྱིན་གྱིས་རློབས། །རྒྱལ་བ་སྲས་
བཅས་ཀུན་གྱི་ཐུགས་དམ་མཐིལ། །བྱམས་དང་སྙིང་རྗེ་བྱང་ཆུབ་སེམས་བསྐྱེད་
ནས། །རླབས་(༣བ)ཆེན་རྒྱལ་སྲས་སྤྱོད་པ་རྒྱ་མཚོ་ལ། །སྙིང་སྟོབས་ཆེན་པོས་སློབ་
པར་བྱིན་གྱིས་རློབས། །བྱང་ཆུབ་སེམས་མཆོག་ཆེས་ཆེར་སྟོབས་རྒྱས་ནས། །འགྲོ་
བ་སྒྲོལ་ལ་རིངས་པར་གྱུར་པ་ན། །སངས་རྒྱས་གོ་འཕང་སྒྲུབ་པའི་ཉེ་ལམ་མཆོག །བླ་
མེད་རྡོ་རྗེ་ཐེག་པར་འཇུག་པར་ཤོག །དེ་ལྟར་ཤུགས་དྲག་གསོལ་བ་བཏབ་པའི་
མཐུས། །སྐྱབས་གསུམ་ཀུན་འདུས་དྲིན་ཅན་བླ་མ་རྗེ། །དགྱེས་པ་ཆེན་པོས་རང་
ཉིད་ལ་ཐིམ་པས། །རང་གི་ལས་ངན་སྡིག་སྒྲིབ་ཀུན་དག་སྟེ། །རང་སེམས་འོད་
གསལ་ངང་དུ་གནས་པར་གྱུར། །སྟོང་པའི་ངང་ལས་བསྲུང་བའི་འཁོར་ལོ་
ཡིས། །བསྐོར་བའི་རང་སྣང་གཞལ་ཡས་ཁང་གི་དབུས། །ཡེ་ཤེས་ལྔ་ཡི་མངོན་བྱང་
རིམ་པ་ལས། །རང་ཉིད་བཅོམ་ལྡན་རྡོ་རྗེ་འཇིགས་བྱེད་ནི། །ཞལ་ཕྱག་ཡོངས་རྫོགས་
ཡུམ་དང་བཅས་པར་གྱུར། །རང་ཉིད་ཡི་དམ་རྡོ་རྗེ་འཇིགས་བྱེད་དུ། །གསལ་བའི་
སྐྱེ་མཆེད་སྒོ་གསུམ་བྱིན་བརླབས་ཏེ། །ཐུགས་ཀའི་ཧཱུཾ་གི་འོད་ཟེར་ལྕགས་ཀྱུ་
ཡིས། །རབ་འབྱམས་ཞིང་གི་རྒྱལ་བ་མ་ལུས་པ། །རྡོ་རྗེ་འཇིགས་བྱེད་ཆེན་པོའི་སྐུའི་
རྣམ་པར། །སྤྱན་དྲངས་ཐིམ་པས་དབྱེར་མེད་རོ་གཅིག་གྱུར། །སླར་ཡང་རྒྱལ་བ་
རིགས་ལྔ་སྤྱན་དྲངས་ནས། །མཆོད་ཅིང་གསོལ་བ་བཏབ་སྟེ་དབང་བསྐུར་
བས། །རང་ལུས་ཡེ་ཤེས་བདུད་རྩིས་ལེགས་གང་ནས། །དྲི་མ་ཀུན་དག་བདེ་བ་ཆེན་
པོ་མྱོང་། །མི་བསྐྱོད་རྒྱལ་པོས་དབུ་ལ་བརྒྱན་པར་གྱུར། །ཏིང་འཛིན་སྔགས་དང་
ཕྱག་རྒྱས་བྱིན་བརླབས་པའི། །ཕྱི་དང་ནང་དང་གསང་བའི་མཆོད་པ་དང༌། །རྣམ་
དག་དེ་བཞིན་ཉིད་ཀྱི་མཆོད་པ་ཀུན། །(༤ན)བློ་ཡིས་སྤྲུལ་ནས་ཡི་དམ་ལྷ་ལ་
འབུལ། །ཐུགས་རྗེས་བཞེས་ནས་བྱིན་གྱིས་བརླབ་ཏུ་གསོལ། །རྒྱལ་བ་ཀུན་གྱི་ཡེ་
ཤེས་གཅིག་བསྡུས་ནས། །གཏུམ་ཆེན་ཁྲོ་བོའི་དབང་པོའི་སྐུར་བསྟན་པ། །བཅོམ་
ལྡན་རྡོ་རྗེ་འཇིགས་བྱེད་ལྷ་ཚོགས་ལ། །སྒོ་གསུམ་གུས་པ་ཆེན་པོས་གསོལ་བ་
12
565

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཐ༽
འདེབས། །རང་ཉིད་ཡི་དམ་རྡོ་རྗེ་འཇིགས་བྱེད་དུ། །གསལ་བའི་ཐུགས་ཀར་སྔགས་
ཕྲེང་བཀོད་པ་ལས། །འོད་འཕྲོས་ཕྱོགས་བཅུའི་རྒྱལ་བ་སྲས་བཅས་མཆོད། །རིགས་
དྲུག་སེམས་ཅན་ཀུན་གྱི་སྡིག་སྒྲིབ་སྦྱངས། །གང་སྣང་ལྷ་ཡི་རྣམ་པར་གསལ་བར་
、P?
ཤྭ1,
)u{
གྱུར། །དེ་ལྟར་རང་ཡི་དམ་དུ་གསལ་བའི་སྐུ་ལ་ང་རྒྱལ་དང་གསལ་སྣང་ཅི་ཐོན་
བྱས་ནས་བཟླས་པ་བྱ་བ་ནི། ཨོཾ་ཨ་ར་པ་ཙ་ན་དྷཱི། ཨོཾ་ཡ་མ་རཱ་ཛཱ་ས་དོ་མེ་ཡ། ཡ་
མེ་དོ་རུ་ཎ་ཡོ་ད་ཡ། ཡ་ད་ཡོ་ནི་ར་ཡ་ཀྵེ་ཡ། ཡཀྵེ་ཡཙྪ་ནི་རཱ་མ་ཡ་ཧཱུྃ་ཧཱུྃ་ཕཊ་ཕཊ་
སྭཱཧཱ། ཨོཾ་ཧྲིདྡྷི་ཝི་ཀྲི་ཏཱ་ན་ན་ཧཱུཾ་ཕཊ། ཨོཾ་ཡ་མཱན་ཏ་ཀ་ཧཱུཾ་ཕཊ། ཨོཾ་བཛྲ་བེཏྟཱ་ལཱི་ཨཱ་
གཙྪ་ཨཱ་གཙྪ་ཧཱུཾ་ཛཿསྭཱཧཱ། ཞེས་གོང་དུ་བཤད་པའི་དམིགས་པ་དེ་བཞིན་དང་བཅས་
ཅི་ནུས་བཟླའོ། །དེ་ནས་ཡིག་བརྒྱ་བཟླས་ལ་གཏོར་མ་འབུལ་བ་ནི། གཏོར་མ་ནང་
མཆོད་ལྟར་བྱིན་གྱིས་བརླབས་ལ་འབུལ་ཚུལ་ནི་འདི་ལྟར། རང་གི་ཐུགས་ཀའི་ཧཱུཾ་
ལས་འོད་འཕྲོས་པས། །རྒྱུད་སྡེ་བཞི་འབྲེལ་ཡི་དམ་མ་ལུས་དང་། །རབ་འབྱམས་
ཞིང་གི་རྒྱལ་བ་སྲས་བཅས་ཀུན། །བཅོམ་ལྡན་གཤིན་རྗེ་གཤེད་ཀྱི་དཀྱིལ་འཁོར་
?
༨༡༥༥ ། ༡༡
d (3) ¢4、 °{ PR (N? OHR
པའི། །རྣམ་པར་སྤྱན་དྲངས་མདུན་གྱི་ནམ་མཁར་བཞུགས། །སྟོང་(༤བ)གསུམ་ཁྱོན་
ལྟར་ཡངས་པའི་ཀ་པཱ་ལར། །ལྷ་མིའི་བཟའ་བཅའ་མ་ལུས་སྤུངས་པ་ལ། །སྦྱངས་
རྟོགས་སྦར་བྱས་བདུད་རྩིའི་རྒྱ་མཚོ་འདི། །ཡི་དམ་དཀྱིལ་འཁོར་ལྷ་ཚོགས་མཉེས་
ཕྱིར་འབུལ། །ལན་གསུམ། བརྩེ་ལྡན་ཁྱེད་ཀྱི་མཁྱེན་རབ་འོད་ཟེར་གྱིས། །བདག་
བློའི་གཏི་མུག་རྨོངས་པ་རབ་བསལ་ནས། །བཀའ་དང་བསྟན་བཅོས་གཞུང་ལུགས་
རྟོགས་པ་ཡི། །བློ་གྲོས་སྤོབས་པའི་སྣང་བ་སྩལ་དུ་གསོལ། །རྣམ་དག་བསམས་པས་
ཚུལ་འདིར་འབད་པ་ལས། །བྱུང་བའི་དགེ་བས་མཐའ་ཡས་འགྲོ་བ་ཀུན། །སྐྱེ་ཞིང་
སྐྱེ་བར་འཇམ་དབྱངས་ཞི་ཁྲོ་ཡིས། །འབྲལ་བ་མེད་པར་རྗེས་སུ་འཛིན་གྱུར་
ཅིག །མཆོག་དང་ཐུན་མོང་དངོས་གྲུབ་མ་ལུས་པའི། །རྩ་བ་དམ་ཚིག་ཡིན་པར་
གསུངས་པས་ན། །ཇི་ལྟར་ཁས་བླངས་དམ་ཚིག་སྡོམ་པ་རྣམས། །སྲོག་ལས་གཅེས་
པར་བསྲུང་བར་ནུས་གྱུར་ཅིག །སྐྱེ་ཤི་བར་དོ་རྒྱལ་བའི་སྐུ་གསུམ་དུ། །སྒྱུར་བྱེད་
566

བླ་མ་ཡི་དམ་ཆོས་སྲུང་རྣམས་ལ་གསོལ་བ་འདེབས་ཚུལ་མདོ་སྔགས་གཉིས་ཀའི་ལམ་ཚང་བའི་སྨོན་ཚིག །
རིམ་པ་དང་པོའི་རྣལ་འབྱོར་མཆོག
།བསྒོམས་པས་རླབས་ཆེན་བསོད་ནམས་ཚོགས་
རྫོགས་ཏེ། །རྫོགས་རིམ་ཡོངས་རྫོགས་སྐྱེ་བའི་རྒྱུད་སྨིན་ཤོག །བླ་མ་ལྷ་ལ་རྩེ་གཅིག་
གསོལ་བཏབ་སྟེ།
}G / {
།རྡོ་རྗེའི་ལུས་ལ་གནད་དུ་བསྣུན་པ་ལས། །བླ་མ་ལྷ་ཡི་བྱིན་རླབས་
སྐྱ་རེངས་ཀྱིས། །ཉེར་དྲངས་འོད་གསལ་ཉི་མ་འཆར་བར་ཤོག །བླ་མེད་རྒྱུད་སྡེ་རྒྱ་
མཚོའི་སྙིང་པོའི་དོན། །འཇམ་མགོན་རྒྱལ་བ་གཉིས་པའི་ཐུགས་ཀྱི་བཅུད། །འོད་
གསལ་སྒྱུ་ལུས་ཟུང་དུ་འཇུག་པའི་ལམ། །བསྒོམས་པས་འཆི་མེད་རྡོ་རྗེའི་སྐུ་ཐོབ་
、R 】,1,,
ཤོག །ཅེས་སྨོན་ལམ་ཤུགས་དྲག་ཏུ་གདབ་(༥ན)བོ། །དེ་ནས་ཆོས་སྲུང་རྣམས་ལ་
གཏོར་མ་འབུལ་བ་ནི། གཏོར་མ་ནང་མཆོད་ལྟར་བྱིན་གྱིས་བརླབས་ལ། ཧཱུཾ
འཇིགས་རུང་བསིལ་བ་ཚལ་གྱི་དུར་ཁྲོད་སོགས། །གར་བཞུགས་རྡོ་རྗེའི་ཕོ་བྲང་སོ་
སོ་ནས། །བསྟེན་ཅིང་མཆོད་པའི་སྲུང་མ་མ་ལུས་པ། །སྤྱན་འདྲེན་མཆོད་པའི་གནས་
འདིར་གཤེགས་སུ་གསོལ། །མྱུར་མཛད་ཡེ་ཤེས་མགོན་པོ་ཕྱག་དྲུག་པ། །དངོས་
མ་
9,,,ཤྩ
,,,,。。n,。
༡ ༡
ཀྱི་རྒྱལ། །དམག་དང་
ཟོར་གྱི་ལས་དགྱེས་དཔལ་ལྷ་མོ། །རྣམ་སྣང་ཆེན་པོའི་བཀའ་སྡོད་གུར་གྱི་
མགོན། །ཞིང་སྐྱོང་གཟི་ལྡན་དབང་ཕྱུག་ཞལ་བཞི་པ། །འཁོར་ཚོགས་རྒྱ་མཚོར་
བཅས་པ་གནས་འདིར་གཤེགས། །ཧེ་རུ་ཀ་ཡི་སྤྲུལ་པ་ཕྱག་བཞི་པ། །གསང་བདག་
བཀའ་སྡོད་རྒྱལ་ཆེན་རྣམ་ཐོས་སྲས། །ཆོས་སྐྱོང་དྲེགས་པ་ལྕམ་སྲིང་འཁོར་བཅས་
༥
(( (
རྣམས། །སྤྱན་འདྲེན་མཆོད་པའི་གནས་འདིར་གཤེགས་སུ་གསོལ། །འདོད་ཁམས་
དབང་ཕྱུག་སྲིད་གསུམ་རྒྱལ་མོ་སོགས། །བསྟན་པ་བསྲུང་ཞིང་སྐྱོང་བའི་དམ་ཚིག་
ཅན། །རྒྱལ་བས་བཀའ་བསྒོས་ཆོས་སྐྱོང་སྲུང་མ་རྣམས། །ཐོགས་མེད་རྫུ་འཕྲུལ་
༢, ༡
༡ ཐྭ ;
།ཆུ་གཉིས་ཉེར་སྤྱོད་རོལ་མོ་འདོད་ཡོན་
དང་། །བླ་མེད་ཐེག་པའི་དམ་རྫས་ནང་མཆོད་སོགས། །ཕྱི་(༥བ)ནང་གསང་བའི་
མཆོད་སྤྲིན་རྒྱ་མཚོ་འདི། །ཆོས་སྐྱོང་སྲུང་མའི་ཚོགས་རྣམས་མཉེས་ཕྱིར་
567

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
འབུལ། །ཆོས་ཀུན་གདོད་ནས་རྣམ་པར་དག་གྱུར་ཀྱང་། །བདག་ཅག་མ་རིག་འཁྲུལ་
པའི་དབང་གྱུར་པས། །སྐུ་གསུང་ཐུགས་དང་འགལ་བ་ཅི་མཆིས་པ། །ཐམས་ཅད་
བསམ་པ་ཐག་པས་མཐོལ་ལོ་བཤགས། །བདེ་ཆེན་ཡེ་ཤེས་ཆེན་པོའི་རོལ་པ་
ལས། །བྱུང་བའི་ཕྱི་ནང་གསང་རྟེན་བསྐང་རྫས་ཀྱིས། །འཆི་མེད་ལམ་ཀུན་ཡོངས་
སུ་གང་བ་འདིས། ། ཆོས་སྐྱོང་སྲུང་མའི་ཚོགས་རྣམས་ཐུགས་དམ་བསྐང་། །ཐུགས་
དམ་སྐོང་ཞིང་ཉམས་ཆགས་གསོས་གྱུར་ནས། །འགལ་རྐྱེན་ཀུན་སོལ་མཐུན་རྐྱེན་
མ་ལུས་སྒྲུབས། །དགྲ་བགེགས་བསྒྲལ་བའི་ཤ་ཁྲག་གཏོར་ཚོགས་དང༌། །ལྷ་མིའི་
བཟའ་བཅའ་ཕུལ་དུ་བྱུང་བ་རྣམས། །སྦྱངས་རྟོགས་སྦར་བྱས་བདུད་རྩིའི་རྒྱ་མཚོ་
འདི། །ཆོས་སྐྱོང་སྲུང་མའི་ཚོགས་རྣམས་མཉེས་ཕྱིར་འབུལ། །ལན་གསུམ། དེ་ནས་
གཞི་བདག་གཏོར་མ་ནི། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་པའི་ངང་
8RI
༠༡,༦༨༠
་ཡངས་ཤ
E6
| 1:|:
བྱུང་བའི་གཏོར་མ་དྭངས་ཤིང་ཐོགས་པ་མེད་པ་ཟག་པ་མེད་པའི་བདུད་རྩིའི་རྒྱ་
མཚོར་གྱུར། ཨོཾ་ཨཱཿཧཱུྃ། ལན་གསུམ་བརྗོད། འདོད་ཡོན་ལྔ་ལྡན་བདུད་རྩིའི་གཏོར་
མ་འདི། །ས་ཡི་ལྷ་མོ་བསྟན་མ་འཁོར་བཅས་དང༌། །ཚེ་རིང་མཆེད་ལྔ་བསྟན་མ་
བཅུ་གཉིས་སོགས། །ཡུལ་ལྷ་གཞི་བདག་འཁོར་དང་བཅས་ལ་འབུལ། །བཞེས་ནས་
བདག་ཅག་དམ་ཆོས་སྒྲུབ་པ་ལ། །འགལ་རྐྱེན་སེལ་ཞིང་མཐུན་རྐྱེན་འགྲུབ་པར་
མཛོད། །དེ་བཞིན་གཤེགས་པའི་བྱིན་སྟོབས་
།ཆོས་ཀྱི་དབྱིངས་ཀྱི་སྟོབས་རྣམས་ཀྱིས། །དོན་རྣམས་གང་དག་བསམ་པ་
ཀུན། །དེ་དག་ཐམས་ཅད་ཅི་རིགས་པ། །ཐོགས་པ་མེད་(༦ན)པར་འབྱུང་གྱུར་
ཅིག །ཧཱུཾ། རྒྱལ་བ་ཀུན་གྱི་མཐུ་སྟོབས་ནུས་པ་ཀུན། །གཅིག་བསྡུས་མྱུར་མཛད་
མགོན་པོ་ཕྱག་དྲུག་པ། །མཆོག་ཐུན་དངོས་གྲུབ་སྩོལ་མཛད་ཡིད་བཞིན་
ནོར། །འཁོར་ཚོགས་རྒྱ་མཚོར་བཅས་ལ་བདག་བསྟོད་དོ། །འཇམ་མགོན་རྒྱལ་བའི་
བསྟན་སྲུང་དཔའ་བོ་ཆེ། །ཕྱི་ནང་གསང་གསུམ་དམ་ཅན་ཆོས་ཀྱི་རྒྱལ། །དུས་གསུམ་
དང་།
568

བླ་མ་ཡི་དམ་ཆོས་སྲུང་རྣམས་ལ་གསོལ་བ་འདེབས་ཚུལ་མདོ་སྔགས་གཉིས་ཀའི་ལམ་ཚང་བའི་སྨོན་ཚིག །
རྒྱལ་བའི་ཡུམ་གཅིག་དམག་ཟོར་མ། །འཁོར་ཚོགས་རྒྱ་མཚོར་བཅས་ལ་བདག་
བསྟོད་དོ། །རྣམ་སྣང་ཆེན་པོའི་བཀའ་སྡོད་གུར་གྱི་མགོན། །ཞིང་སྐྱོང་གཟི་ལྡན་
དབང་ཕྱུག་ཞལ་བཞི་ལ། །དཔལ་ལྡན་ཡེ་ཤེས་མགོན་པོ་ཕྱག་བཞི་པ། །འཁོར་
ཚོགས་རྒྱ་མཚོར་བཅས་ལ་བདག་བསྟོད་དོ། །ཁྲིམས་ལྡན་སྲུང་ཞིང་འདོད་དགུའི་
ཆར་འབེབས་པ། ། རྒྱལ་པོ་ཆེན་པོ་རྣམ་མང་ཐོས་པའི་སྲས། །དྲེགས་པ་ལྕམ་སྲིང་
སྲིད་པའི་ལྷ་མོ་བཅས། །འཁོར་ཚོགས་རྒྱ་མཚོར་བཅས་ལ་བདག་བསྟོད་དོ། །བདག་
གིས་རྒྱུན་དུ་བསྟེན་ཅིང་མཆོད་པ་ཡི། །དམ་ཅན་ཆོས་སྐྱོང་སྲུང་མ་ཁྱེད་རྣམས་
ཀྱིས། །ཉིན་དང་མཚན་དུ་བྱ་ར་མ་གཡེལ་བར། །འགལ་རྐྱེན་ཀུན་སེལ་མཐུན་རྐྱེན་
མ་ལུས་སྒྲུབས། །ཁྱད་པར་འཇམ་མགོན་བླ་མའི་ཐུགས་ཀྱི་བཅུད། །ཚང་ལ་མ་ནོར་
ལམ་རིམ་སྒོམ་པ་ལ། །ཕྱི་ནང་བར་གཅོད་གང་ཡང་མི་འབྱུང་བར། །ལུང་རྟོགས་
ཡོན་ཏན་ཐམས་ཅད་འཕེལ་བར་མཛོད། །དཀར་ཕྱོགས་ལྷ་རྣམས་མཐུ་སྟོབས་མི་
ཉམས་ཤིང་། །བཟང་པོའི་ཞིང་སར་ལོ་ཏོག་འཕེལ་བ་དང༌། །དཔལ་འབྱོར་ལེགས་
(༦བ)ཚོགས་བྱ་བ་དབྱར་མཚོ་ལྟར། །གོང་ནས་གོང་དུ་འཕེལ་བའི་བཀྲ་ཤིས་ཤོག །དེ་
ནས་ཡིག་བརྒྱ་བཟླས་ལ། མ་རྙེད་ཡོངས་སུ་མ་ཤེས་དང༌། །གང་ཡང་ནུས་པ་མ་
མཆིས་པས། །འདིར་ནི་བྱ་བ་གང་བགྱིས་པ། །དེ་ཡང་བཟོད་པར་མཛད་དུ་
གསོལ། །ལྷག་པ་དང་ནི་ཆད་པ་དང་། །ཆོ་གའི་ཡན་ལག་ཉམས་པ་དང་། །བདག་
གི་བརྗེད་ངས་ཅི་མཆིས་པ། །དེ་ཀུན་ཁྱེད་ཀྱིས་བཟོད་མཛད་རིགས། །འདིར་ནི་
གཟུགས་དང་ལྷན་ཅིག་ཏུ། །འགྲོ་བའི་དོན་དུ་བཞུགས་ནས་ཀྱང་། །ནད་མེད་ཚེ་
དང་དབང་ཕྱུག་དང༌། །མཆོག་རྣམས་ལེགས་པར་སྩལ་དུ་གསོལ། །ཨོཾ་སུ་པྲ་ཏིཥྛ་
བཛྲ་ཡེ་སྭཱཧཱ། ཞེས་རྟེན་རྣམས་ལ་བརྟན་བཞུགས་བྱ་ཞིང་། ཡི་དམ་དཀྱིལ་འཁོར་
རྟེན་དང་བརྟེན་པར་བཅས་པ་རང་ཉིད་ལ་ཐིམ། ཕྱོགས་སྐྱོང་འཇིག་རྟེན་པ་རྣམས་
རང་གནས་སུ་གཤེགས་པར་བསམ་མོ། །སྡེ་སྣོད་གསུམ་དང་རྒྱུད་སྡེ་བཞི་ཡི་
དོན། །སྟན་ཐོག་གཅིག་ཏུ་དྲིལ་ནས་ཉམས་ལེན་ལ། །སྦྱོར་མཛད་བློ་བཟང་ཐུབ་
569

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ཐ་
AM
དབང་རྡོ་རྗེ་འཆང༌། །འཁོར་དང་བཅས་པས་བཀྲ་ཤིས་དགེ་ལེགས་སྩོལ། །བློ་བཟང་
ཐུབ་དབང་རྡོ་རྗེ་འཆང་དབང་གི །སྙན་བརྒྱུད་འཛིན་ལ་འགྲན་པའི་ཟླ་བྲལ་
བ། །གྲུབ་པའི་དབང་ཕྱུག་རྒྱལ་བ་དབེན་ས་པ། །ཡབ་སྲས་བརྒྱུད་པར་བཅས་པའི་
བཀྲ་ཤིས་ཤོག །ཇོ་བོ་རྗེ་དང་འཇམ་མགོན་བླ་མ་ཡི། །རྣམ་ཐར་གཙང་མ་དྲི་མེད་
སྐྱོང་བྱེད་པ། །རྒྱལ་བའི་སྲས་པོ་གང་ན་སུ་བཞུགས་པ། །དེ་(༧ན)དག་རྣམས་ཀྱིས་
བཀྲ་ཤིས་བདེ་ལེགས་སྩོལ།
།ཞེས་བླ་མ་ཡི་དམ་ཆོས་སྲུང་རྣམས་ལ་གསོལ་བ་འདེབས་ཤིང་
མདོ་སྔགས་གཉིས་ཀའི་ལམ་ལ་བག་ཆགས་འཇོག་ཚུལ་སྙིང་པོར་དྲིལ་བ་རྒྱུན་དུ་ཁ་ཏོན་དུ་བྱ་
ཆོག་པ་ཞིག་དགོས་ཞེས་དད་ལྡན་རྗེ་དྲུང་ཡེ་ཤེས་དོན་གྲུབ་ཀྱིས་ནན་ཏན་དུ་བསྐུལ་བ་ལ་
བརྟེན་ནས་ཆོས་སྨྲ་བའི་བཙུན་པ་ཡེ་ཤེས་རྒྱལ་མཚན་གྱིས་ཕོ་བྲང་ཆེན་པོ་པོ་ཏཱ་ལའི་གཟིམས་
ཆུང་བདེ་བ་ཅན་དུ་སྦྱར་བའོ།། །